ΓΡΑΠΤΗ ΕΡΩΤΗΣΗ E-1135/01

υποβολή: Christopher Huhne (ELDR) προς την Επιτροπή

(10 Απριλίου 2001)

Θέμα: Όπλα που προκαλούν ηλεκτρικές εκκενώσεις

Γνωρίζει άραγε η Επιτροπή τα στοιχεία σύμφωνα με τα οποία τα όπλα που προκαλούν ηλεκτρικές εκκενώσεις, παραδείγματος χάρη οι ράβδοι ηλεκτρικών εκκενώσεων, οι ασπίδες ηλεκτρικών εκκενώσεων, τα όπλα αναισθητοποίησης και τα λέϊζερ χρησιμοποιούνται σε ορισμένες χώρες ως όργανα βασανισμού;

Θα μπορούσε άραγε η Επιτροπή να αναφέρει ποια κράτη μέλη σήμερα επιβάλλουν περιορισμούς ως προς την πώληση, κατασκευή ή διακίνηση τέτοιων όπλων;

Υπάρχουν άραγε σήμερα περιορισμοί σε επίπεδο ΕΕ όσον αφορά τα όπλα που προκαλούν ηλεκτρικές εκκενώσεις και, εάν όχι, δεν θεωρεί άραγε η Επιτροπή πως θα ήταν επιθυμητή η επιβολή τέτοιων περιορισμών;

Απάντηση του κ. Patten εξ ονόματος της Επιτροπής

(18 Ιουνίου 2001)

Στις 9 Απριλίου 2001, το Συμβούλιο εξέδωσε Κατευθυντήριες Γραμμές για την πολιτική της Ένωσης προς τις τρίτες χώρες σχετικά με τα βασανιστήρια και άλλες μορφές σκληρής, απάνθρωπης ή εξευτελιστικής μεταχείρισης ή τιμωρίας(1). Το Συμβούλιο αναφέρθηκε στις εργασίες που ήδη εκτελούνται για την εισαγωγή κοινοτικών ελέγχων στις εξαγωγές παραστρατιωτικού εξοπλισμού, ως παράδειγμα μέτρου στο πλαίσιο της Κοινής Εξωτερικής Πολιτικής και Πολιτικής στον Τομέα της Ασφάλειας (ΚΕΠΠΑ) με σκοπό τη λήψη αποτελεσματικών μέτρων για την πρόληψη των βασανιστηρίων και της κακής μεταχείρισης.

Η Επιτροπή εξετάζει επί του παρόντος πρόταση σχετικά με το θέμα αυτό. Έχειπόψη της τις κατηγορίες ότι σε ορισμένες χώρες χρησιμοποιείται ως όργανο βασανισμού εξοπλισμός(υψηλής τάσεως) που προκαλεί ηλεκτρικές εκκενώσεις, όπως ζώνες και ράβδοι, όπως, παραδείγματος χάριν αναφέρεται στην πρόσφατη έκθεση της Amnesty International Stopping the Torture Trade.

Στην εσωτερική αγορά, η κατασκευή και εμπορία εξοπλισμούψηλής τάσεως που προκαλεί ηλεκτρικές εκκενώσεις και προορίζεται για την προστασία από ή τη θέσηπό έλεγχο βίαιων ατόμων δενπόκειται σε συγκεκριμένη νομοθεσία σε κοινοτικό επίπεδο. Εντούτοις, η οδηγία 91/477/ ΕΟΚ της 18ης Ιουνίου 1991, σχετικά με τον έλεγχο της απόκτησης και της κατοχής όπλων(2), παρέχει γενικό πλαίσιο για τις μεταφορές στο πλαίσιο της εσωτερικής αγοράς. Όσον αφορά άλλα όπλα εκτός από τα πυροβόλα, τα κράτη μέλη οφείλουν να απαγορεύσουν την είσοδό τους στο έδαφός τους,πό τον όρο ότι οι εθνικές διατάξεις του εκάστοτε κράτους μέλους το επιτρέπουν. Το γεγονός ότι η οδηγία 91/477 ΕΟΚ δεν ισχύει για την απόκτηση ή κατοχή όπλων από τις ένοπλες δυνάμεις, την αστυνομία, τις δημόσιες αρχές, ή από συλλέκτες ή φορείς που ασχολούνται με τις πολιτιστικές ή ιστορικές πτυχές των όπλων, και που έχουν αναγνωριστεί από το κράτος μέλος στο έδαφος του οποίου είναι εγκατεστημένοι, δεν φαίνεται να έχει προκαλέσει ιδιαίτερα προβλήματα στα κράτη μέλη.

Εξάλλου, η χρησιμοποίηση του εξοπλισμού ηλεκτρικών εκκενώσεων για βασανιστήρια αποτελεί έγκλημα στο πλαίσιο των νομοθετικών συστημάτων των κρατών μελών, δεδομένου ότι η απαγόρευση των βασανιστηρίων περιλαμβάνεται σε μια σειρά συμβάσεων των Ηνωμένων Εθνών (ΟΗΕ) και του Συμβουλίου της Ευρώπης.

Η Επιτροπή δεν είναι πλήρως ενημερωμένη όσον αφορά τους περιορισμούς που μπορεί να εφαρμόζουν επί του παρόντος τα κράτη μέλη όσον αφορά την πώληση ή κατασκευή εξοπλισμού που προκαλεί ηλεκτρικές εκκενώσεις στο έδαφός τους, και όσον αφορά την εξαγωγή από ή την εισαγωγή σε τρίτες χώρες. Αυτοί οι περιορισμοί στις εισαγωγές πρέπει ιδίως να συμβιβάζονται είτε με τον κανονισμό (ΕΚ) αριθ. 3285/1994 του Συμβουλίου της 22 Δεκεμβρίου 1994, για τους κοινούς κανόνες εισαγωγής(3) ή τον κανονισμό (ΕΚ) του Συμβουλίου αριθ. 519/1994 of 7 Μαρτίου 1994, για τους κανόνες εισαγωγής από ορισμένες τρίτες χώρες(4). Οι περιορισμοί στις εξαγωγές θα πρέπει ιδίως να συμβιβάζονται με τον κανονισμό (ΕΚ) No 2603/1969 του Συμβουλίου της 20ης Δεκεμβρίου 1969 για τη θέσπιση κοινών κανόνων εξαγωγής(5).

(1) http://ue.eu.int/newsroom/main.cfm?LANG=1.

(2) ΕΕ L 256 της 13.9.1991.

(3) ΕΕ L 349 της 31.12.1994.

(4) ΕΕ L 67 της 10.3.1994.

(5) ΕΕ L 324 της 27.12.1969.